kurumikz/Cleaned-Kazakh-Wikipedia huggingface dataset:
Сарыарқа (метро бекеті)

«Сарыарқа» — Алматы метросының 10-шы бекеті. Бірінші бағытта «Мәскеу » және «Бауыржан Момышұлы » бекеттерінің арасында орналасқан. Құрылысы 2015 жылы 22 шілдеде «Сарыарқа» және «Достық » бекеттерінің құрылысы басталғаны туралы хабарланды. «Сарыарқа» бекетін пайдалануға беру 2018 жылға жоспарланған. Алайда, 2017-2021 жылдарға арналған қалалық бюджет тарапынан құрылысты қаржыландыруды бөлудің толық тоқтатылуына байланысты тапсыру мерзімдері ауыстырылды. Бекеттің ашылуы бірнеше рет кейінге қалдырылды және 2019 жылдың маусым айында бекет 2021 жылы ашылатындығы айтылды. Метро бекеті Орталық Қазақстанда орналасқан Сарыарқа даласының құрметіне аталған. 2021 жылғы 30 желтоқсанда бекеттің техникалық іске қосылуы өтті. 2022 жылы 30 мамырда бекет алғашқы жолаушыларды қабылдады. Жоба Бекет терең іргетаспен қаланады, жабық әдіспен салынады. Бұл «Мәскеу » бекетінен кейін болады. Орналасуы Абай даңғылының көлік жүретін бөлігінің астында, Алтынсарин даңғылы мен Сайын көшесінің арасында, Family саябағының ауданында орналасқан. Архитектурасы мен безендірілуі Терең орналасқан (33 м), үш жармалы, пилон типті, бір вестибюлі бар бекет. Платформаның ұзындығы - 110 м. Бекеттің интерьерін сәулеттік-көркемдік безендіруді жасаудағы негізгі идея – Сарыарқаның кең байтақ жерінің әсемдігі мен өзіндік ерекшелігін көрсету. Платформалық учаске қабырғалары символикалық түрде құм бедерін қайталайтын толқын тәріздес гранит тақтайшалары ендірілген мәрмәр таскесте тақтайшалармен қапталған. Шеткі қабырғада даланың үстінде күннің шығуын бейнелейтін, алдыңғы қатарда Сарыарқаның кең даласының қақ ортасында орналасқан жас астана Нұр-Сұлтанның аясында жүгіріп келе жатқан жылқылар үйірі бейнеленген панно орналасқан. Панно қазақ халқының бай мәдени-тарихи мұрасын еске түсіреді. Сілтемелер *
Геодезиялық сызықтар

Геодезиялық сызықтар - берілген беттегі мейлінше кіші доға ұштарының ең қысқа аралықтарын қосатын сызықтар. Геодезиялық сызықтар жазықтықта — түзулер, дөңгелек цилиндрде — винттік сызықтар, ал сферада — үлкен дөңгелектер түрінде болады. Геодезиялық сызықтардың кез келген доғасы қарастырылатын беттегі ең қысқа аралық бола алмайды. Геодезиялық сызықтарға тән қасиет, олардың бас нормалы беттің де нормалы болады. Геодезиялық сызықтар туралы алғашқы мәліметтер И. Бернулли мен Л. Эйлердің еңбектерінде кездеседі. Геодезиялық сызықтардың анықтамасы тек қана беттегі өлшеулермен байланысты болғандықтан, олар ішкі геометрияның объектілеріне жатады. Геодезиялық сызықтар түсінігі Риман кеңістіктері геометриясында да қарастырылады. Бұл ұғым геодезияның теориялық және практикалық мәселелерінде кеңінен қолданылады. Жер бетінің нүктелері жер эллипсоидының бетіне проекцияланып, бір-бірімен Геодезиялық сызықтар арқылы қосылады. Дереккөздер
Плав

Плав (черногор. Плав/Plav) — Черногорияның солтүстік-шығысында орналасқан қала. Муниципалитеттің әкімшілік орталығы. Тұрғындар саны 3615 адам. Халқы Плав — Муниципалитеттің орталығы. Муниципалитеттің 2003 жылғы болжамы бойынша қазіргі кезде Плав қаласында 13805 адам өмір сүру қажет еді. Бірақ қазіргі таңда бұл қаланың 3615 тұрғыны бар. Плав тұрғындарының саны: 3 наурыз 1981 — 3348 3 наурыз 1991 — 4073 1 қараша 2003 — 3165 Ұлттық құрамы: 2003 жылдың 1-інші қарашаның есептеуі бойынша — славяндық-мұсылмандар (78,86 %), албандықтар (9,04 %), сербтер (7,13 %), черногорлықтар (3,84 %). Галерея Дереккөздер
Энергетикалық алмасудың оттекті кезеңі

Энергетикалық алмасудың оттекті кезеңі Энергетикалық алмасудың оттекті кезеңі (аэробты грекше "aer"-"ауа") жасушалардағы митохондрияларда жүреді. Ферменттер мен оттектің қатысуымен өте күрделі химиялық реакциялар тізбегі жүреді де, энергия едәуір көп мөлшерде бөлінеді. Мысалы, энергетикалық алмасудың оттексіз кезеңінде қант молекулалары ыдыраған кезде 27 ккал, оттекті кезеңінде 674 ккал энергия бөлінеді.Сондықтан ағза үшін энергетикалық алмасудың оттекті кезеңі өте тиімді. 1 г көмірсулар және нәруыздар ыдыраған кезде 17,2 кДЖ энергия бөлінеді. Ал 1 г май ыдыраған кезде 39,1 кДЖ энергия бөлінеді. Адам қаншалықты көп энергия жұмсаса, оның ағзасында соншалықты ағзалық заттар көп ыдырайды. Сондықтан адам көп жұмыс атқарса, тынысалуы да жиілейді, көп тамақ ішеді. Адам жұмсаған энергиясының орнын осылай толықтырады. Дереккөздер
Виталий Витальевич Дараселия

Виталий Витальевич Дараселия (27 қазан 1978) — грузиндік футболшы, жартылай қорғаушы. Мансап Виталий Дараселия атты футболшының ұлы. Мансабын 1997 жылы «Динамо» Батуми командасында бастады. Сол жылы Украинаға көшті, ол жақта 2000-ыншы жылға дейін ЦСКА Киев командасында ойнады. 2001 жылдың шілдесінде «Динамо» Тбилиси командасында ойын көрсетті. «Динамо» Тбилиси командасымен қосыла Грузия чемпионатының бас жүлдегерлері болды. 2004-2005 жылдар аралығында Ресейдің «Алания» командасында ойнады. 2005 жылдың күзінде Дарселия сатылымға қойылған еді, бірақ 2006-ыншы жылдың тамызында ғана Қарағандылық «Шахтер» командасына өтті. 2007 жылы Грузиндік "Сиони" командасында ойнады. Содан соң 2007 жылы Грузиялық Локотив(Тбилиси) командасына көшті. Ал 2009 жылы өз мансабын ерте аяқтайтын жариялады. 2002-2005 жылдар аралығында өз мемлекетінің құрама командасына ойнады. Құрама командада 10 ойын өткізді. Жетістіктері *ТМД елдері кубогы 2004 *Грузия чемпионы 2003 *Грузия кубогы (3): 1998, 2003, 2004 Дереккөздер Сілтемелер *[http://footballfacts.ru/players/439420 Профилі]
Малейки

Мале́йки (укр. Малі́йки) — Украинадағы Чернигов ауданындағы ауыл, Пакулька өзенінің екі жағалауында алып жатыр. Тұрғындар саны 223 адам. КОАТУУ коды: 7425581302. Билік Өзін-өзі басқару ұйымы — Ведильцевск ауылдық округінің кеңесі. Пошта адресі: 15542, Чернигов облысы, Чернигов ауданы, Ведильцы ауылы, Центральная көш, 26а, тел. 68-35-42. Траспорттар Димейка темір жол станциясы. Черниговтың оңтүстік-батысында орналасқан темір жол станциясы — Йолча. Дереккөздер Сыртқы сілтемелер * [http://foto-planeta.com/np/33372/maleyki.html Малейки туралы мәліметтер]
Абуджа ұлттық мешіті

Абуджа ұлттық мешіті — Нигерия мемлекетінде Абуджа қаласында орналасқан ұлттық мешіт. Бұл мешіт 1984 жылы құрылған. Мешіттің ішінде: басты намаз оқу залы, кітапхана, конференц-зал және дін мектебі. Дереккөздер Сыртқы сілтемелер * [http://archnet.org/ Мешіт туралы мәліметтер]
Tata Motors

Táta Mótors Ltd. (, ) — ең ірі Үнді автокөлік өндірушісі, Tata Group құрамына кіреді, бұрын TELCO (Татра Локомотив Инжиниринг компаниясы) ретінде белгілі болатын. Компанияның штаб-пәтері Мумбай қаласында орналасқан. 2006 жылы МОПАП компанияның тізімінде 20 ірі автоөндірушілер санатына енгізілді. Tata Motors компаниясы 1945 жылы құрылды, сол жылы локомотив өндірісінен бастады. 1954 Daimler-Benz компаниясымен бірлесе отырып алғашқы коммерциялық көлік компаниясының негізін қалады .NYSE компания листингісінде 2004 жылы пайда болды, ал 2005 жылы 320 млрд INR табыспен үндістандық үздік 10 корпорациялар қатарына кірді. Қазір Tata Daewoo Commercial Vehicle ретінде белгілі, ол Оңтүстік Корея Республикасында 2004 жылы, жүк көлігін шығаратын Daewoo зауытын сатып алды. Ең көп үміт күттіретін Tata Nano автокөлігі, 2008 жылы қаңтарда іске қосылды. 2008 жылдың наурыз айында, Tata Motors Ford Motor Company-ді сатып алды, сондай-ақ, ұлыбританиялық Jaguar және Land Rover компанияларының иесі атанды, олар кезінде Daimler, Rover және Ланчестер компанияларының құрамында болған еді . Сделка была закончена 2 маусым 2008 ж.. Tata Motors-тың өндірістік базасы Джамшедпуре, Патнагар, Лакхнау және Пунада орын тепкен. Басы Tata Motors 1960 жылы Пунада бірінші автомобильдің (Daimler Benz көшірмесі) коммерциялық көлік құралдарын шығара бастады. Бірінші машинаны дайындауға компанияның 5 жылы кетті. Елдің жол инфрақұрылымы жүк көліктері үшін арналғандықтан, компания жеңіл коммерциялық көлік өндірісіне ауысады. Бірінші осындай автомобиль Tata 407 1986 жылы шығарылды. Ырықтандырудан кейін тез өсу үшін, компания саясатын үйлесімді өндіруге көшірті. 1993 жылы компания қуатты және қоршаған ортаға зиянсыз дизельдік қозғалтқыштар өндіру туралы Cummins Engine Co., Inc. компаниясымен келісімге қол қойды. Бұл атмосфераға шығатын газдар мөлшерін азайтуға талпыныс болды. Үздіксіз ынтымақтастық арқасында компания Tata Holset Ltd., UK-мен Cummins қозғалтқыштарында турбоүрлеу технологияларын пайдалану жөнінде келісімге қол қойды. Тағы қараңыз Дереккөздер Сілтемелер *
Гюмюшан

Гюмюшан (парс. گميشان‎, түркіменше. Kümüş depe) — Иранның солтүстігінде орналасқан қала. Гюмюшанның әкімшілік орталығы Торкаман шахрестанында. Каспий теңізінің жағалауында орналасқан. Горган өзенінен бастап Түркіменстанның оңтүстігіне дейін созылған. Тұрғындар саны 2012 жылдың санағы бойынша 16514 адам. Ал оның алдында 2006 жылдың санағы бойынша 15639 адам болып табылады. Дереккөздер [https://archive.is/20130209172641/http://world-gazetteer.com/wg.php?x1331382374&mengpro&lngen&deswg&geo-1911&srtnpan&colabcdefghinoq&msz1500&ptc&va&geo=457511407 Гюмюшан туралы мәліметтер]
Квинсленд

Кви́нсленд — Аустралияның солтүстік-шығысында оранласқан штат. Тұрғындар саны 4 332 739 адам (мемлекетегі штаттар арасында 3-інші орын). Астанасы және ең ірі қаласы — Брисбен. Ұраны: Audax at Fidelis («Батыр, бірақ сенімді»). Ресми лақап аты «Ақылды штат» және «Күн нұрының сәулесі штаты» (Smart State and Sunshine State). Бұл аймақта ең алғаш Аустралиялық аборигендер және Торрес бұғазының бойында тұратын адамдар мекен еткен. Олар 40 000 — 65 000 жыл бұрын қоныстанған. Кейінірек европалық колонистер келгеннен соң, Квинсленд территориясында британдық колония соғылған. Содан соң 1859 жылдың 6 маусымында ол колония бөлек әкімшілік-территориялды бірлік болды. Сол күн Квинсленд күні ретінде жыл сайын тойланады. Қазіргі Брисбен орналасқан жер, бұрында Мортон-Бей колониясы болған. Сол замандағы билік басы жаңа жерлер ашылуына, соғылуына рұқсат берген. Соның арқасында қазіргі таңда Квинслендте туризм, ауыл шаруашылығы және қазба кен байлықтарын қолдану дамыған. Галерея Дереккөздер Сыртқы сілтемелер * [http://www.qld.gov.au/ Квинслендтің әкімшілік және билік сайты] * [http://www.parliament.qld.gov.au/ Квинсленд парламентінің сайты ]
Вольштын

Вольштын (польск. Wolsztyn) — Польшада орналасқан уезд , «Вольштынский повят»-қа кіреді. Тұрғын саны 29 086 адам ( 2004 жылдың санағы бойынша). Ауылдар және Ауылдық округтер #Адамово #Барложня-Госцешиньска #Бежина #Блоцко #Хожемин #Госцешин #Карпицко #Кемблово #Нялек-Вельки #Нова-Домброва #Нова-Обра #Нове-Тлоки #Новы-Видзим #Обра #Поводово #Рудно #Стара-Домброва #Стары-Видзим #Страдынь #Свентно #Тлоки #Вильче #Вронявы Көршілес уездтер *Гмина Каргова *Гмина Кольско *Гмина Пшемент *Гмина Раконевице *Гмина Седлец *Гмина Слава Дереккөздер [http://www.wolsztyn.pl/ Ресми сайты]
Метилметакрилат

Метилметакрилат — метакрил қышқылының метил эфирі CH 2 =C(CH 3 )-COOCH3; түссіз сұйық, қайнау t 101 º С, тығыздығы 0,936 г/см 3 (20 º С-та), суда ерігіштігі 30 º С -та 1,5% (масса бойынша), спиртте, этил эфирінде жақсы ериді, тұтану t 10 º C. Ол гидролизденіп метакрил қышқылын түзеді. Метилметакрилат бос радикалдар әсерімен полимерленетін мономер. Оны синтездеу үшін қанбаған қышқылдардың эфирлерін алудың жалпы әдістері қолданылады. Өнеркәсіпте ацетон мен көгерткіш қышқылды әрекеттестіру арқылы алынады. Метилметакрилат сақтау үшін стабилизатор қолданылады.
Қоңыр қаз

Қоңыр қаз (Anser) &nbsp;— Қазақстанда кездесетін 40 түрлі қазтәрізділердің бірі. Сипаты Тығыз денелі ірі қаздың салмағы 3-4 кг, сирек жағдайда 6 кг дейін жетеді. Қауырсындары ашық-сұр үлкен қаздардың бауырында қара дақ болады, тұмсығы біркелкі қызғылт және басы ақ түсті болып келеді. Суда өте жақсы жүзеді және жерде де жақсы жүгіреді. Сүңгу қабілеті де бар. Жылдам ұшып, сирек қанат қағады. Дауысы қатты қаңқылдайды, ұшқан кезде дауысы жұмсақтау шығады. Үй қаздарының көпшілігі қоңыр қаздан таралған. Жұптары тұрақты. Жастары 3-4 келгенде көбейе бастайды. Ұя салуға ерте ұшып келеді, олар ұшып келген уақытта су айдындарын мұз басып жатады. Ұя салуға ескі қамыс-құрақтарды пайдаланады. Ұяны үлкен етіп салады және оның ішін мамықпен толтырады. Қоңыр қаз - 4-10 дейін ақ жұмыртқа салып, оны 28 күнде басып шығарады. Бұл уақытта ата қаз ұяның қасында болады. Тағамдары Негізгі тамағы батпақты және суда өсетін өсімдіктердің жемістері мен сабақтары, астықты шабындық. Күзде ұшардың алдында орылған егіннің орнында қалған тұқымдар мен күздік бидайды жейді. Аңшылықтың бағалы түрі. Күзде Қазақстанның Солтүстік және Батыс облыстарында үлкен топтасу құрайды. Барлық үлкен су айдындарында кездеседі. Дереккөздер
Күлше

#АЙДАУ Көмбе Жалпылама Біркелкі қалыңдықта дөңгелетіп, бірақ домалақ емес жасалатын құрт тыӊ "күлше" деп аталатына қарағанда, бұл атауда тағам түрінің сыртқы түріне қарай қойылса керек. Ашымаған қамырды қалыңдау етіп жайып, қоламтаға көміп пісіреді. Мұны кей жерлерде "көмбе" деп те атайды. Пайдаланған әдебиеттер Сегізбайұлы Кәдірбек С30 Қазақы дастарған – Алматы: ”Атамұра”, 2011. - 192.
Сары теңбіл саламандра

Сары теңбіл саламандра - құйрықты қосмекенділер отрядына жатады. Саламандраның түрі кесірткеге ұқсайды, бірақ дене құрылысы жағынан балықтарға жақын. Басының кеудесіне, кеудесінің басына жалғасқаны мүлде байқалмайды. Денесінің құйрығымен қогса алғандағы орташа ұзындығы -16-19см. Кейбіреуінің денесін сары түсті дақтар, тағы бірін сары жолақтар жапқан. Ашық әрі аралас түсі жауларына саламандраның улы екенін білдіреді. Астыңғы және үстіңгі жақтарында тістері бар. Өкпесі болғанымен, желбезектері болмайды. Басында құлақмаңы безі болады. Бұл безінен ақшыл түсті, өткір иісті, жабысқақ сұйық у бөлінеді. Уы өте уытты, жансыздандыратын күшке ие. Германиядағы Александр Кенинг атындағы табиғат мұражайында 50 жыл жасаған саламандра бар. Уылдырығын таза сулы бұлақ жылғаларға шашады. Сары теңбіл саламандра-көзге түсуді ұнатпайтын мақұлық. Саламандралар түрлі жәндіктермен, өрмекшілермен, жауынқұрттармен және шырышты ұлулармен, т.б. қоректенеді. Саламандраның жауы құстар, жыландар, жыртқыш балықтар мен қабандар болып табылады Аңыз бойынша Ежелгі аңыз бойынша, саламандра отқа салсаң жанбайды, тіпті денесіндегі салқынмен от-жалынды сөндіре алады-мыс. Өте қызық Жапония мен Қытайда ұзындығы 1,8 метр, салмағы 30 келі болатын алып саламандралар тіркелген. Дереккөздер
Calvin Klein

Calvin Klein Inc — американдық унисекс стильінде киім жасайтын дизайн-студия. Брендпен ие ететін бас компаниясы «PVH Corp». Тарихы Calvin Klein фирмасың 1968 жылы Кэлвин Кляйн мен оның жастық шағындағы досы Барри Шварц негізін Нью Йоркте қалады. Алдымен ателье үнемі ерлерге арналған үстінгі киім шығарып жүрді, келе келе әйелдерге де киім шығара бастады.1970 жылы әйелдердің сән үлгісіне ерлердің классикалық костюм де бейімделді. 1970 жылы көрсетілген екі жақты, кең лацкандары бар қысқа көйлектер тек маусымның хиті ғана болып қоймай, сондай-ақ әйелдердің үстінгі киімдеріне 10 шақты жылға үлкен әсерін қалдырды. 1974 жылы Кляйн аксессуарлардың топтамасың және аң терісінен тігілген киімді шығарды. Жеке меншік иелері Эмануэль Кирико — «PVH Corp» компаниясының басты атқарушы директоры және басқармасы. Иван Смирнов — КСРО-дан шыққан жас сәтті басқармашы. Джинсы 1974 жылы Кляйн әлемдегі «дизайнерлік джинсыларды» подиумдар да көрсетіп, оны сататын алғышқы адам болып табылды. Бұл джинсылар қыздардың ұзын аяқтары мен сандарының сымбатын көрсетіп тұрды. Сондай-ақ, джинсылардың артыңғы қалтасында фирманың логотипі жақсы көрініп тұрды, осы кездері «логомания » енді пайда бола бастады. Ішкі киім 1982 жылы Кляйн ерлерге арналған ішкі киімнің топтамасын ойлап тапты, Оның жарнамасында жартылай жаланаш ерлердің денесі көрсетілді. 1992 жылы унисекс стилінің туған жылы болып саналады. Оның жарнамасында жартылай жаланаш жұп бір біріне жақындап, шаштарын ұстаған сценалар болды. 1999 жылы да тағы даулы жарнама түсіріліп, осы жолы балалар мен жасөспірімдердің арасында өтті. Алайда осыдан кейін жарнама компаниясы жаңартылып, ал дизайнері жұрт алдында кешірім сұрады. Сыртқы сілтемелер [http://www.calvinklein.com/ Ресми сайты] [http://klein-calvin.ru/ Calvin Klein Inc стиліндегі өмір]
Бирюса

Бирюса — Ресейдегі Иркутск облысы Тайшет ауданында орналасқан ауыл. Бирюсинск муниципалдық білімнің әкімшілік ортасы. Аудан орталығынан солтүстік-батысында 10 км алыстықта орналасқан. Халқы 2010 жылдың есептеуі бойынша бұл ауылда 561 адам(270 ер адамдар және 291 әйел адамдары) өмір сүреді. Атақты тұрғындары *Николай Ананьевич Бурлов - (1883-1927) Сібірдегі партизандардың басқарған командир. Дереккөздер
Вена төрешілері

Вена төрешілері (1938-1940) - Германия мен Италия фашистік үкімет өкілдерінің Чехословакия мен Румыния жерінің едәуір бөлігін хортистік Венгрияға беру жөнінде Венада қол қойылған екі шешімінің аты. Бірінші Вена төрешілеріне Германия мен Италия Словакияның оңтүстік аудандары мен Закарапаттық Украинаны Венгрияға беруге Чехословакияны мәжбүр етті. Екінші Вена төрешілері бойынша Румыняға қарасты Солтүстік Трансильвания Венгрияның қарамағына өтті. Германия екінші Вена төрешілерінің қайшылығының шиеленісуін Венгрия мен Румынияны толық бағындыру үшін падаланды. Парижде өткен бейбтшілік шартарының нәтижесінде Вена төрешілері жойылды. Дереккөздер
Air Jordan

Air Jordan — америкалық Nike компаниясының аты аңызға айналған баскетболист Майкл Джорданға арнап салынған иесі жазулы бренд. Ең басты акценті бұл фирманың үлкен сапалы, қымбат баскетболға арналған киім мен аяқ-киім. Бұл брендпен тағы да кәсіпқой боксерларға да, америкалық футболға да аяқ-киім шығарылады. Бұл аяқ-киім әлемнің барлық баскетболшыларының құрметі мен махаббатына ие болды. Джордан алғаш рет бұл кроссовкаларды ҰБҚ-ның 1984/85 маусымында киді. Ал ең алғаш рет сатылымға 1985 жылы түсті. JUMPMAN(ағыл. jumpman — секіруші адам) Jordan Brand брендінің барлық кроссовкалар мен киімдерінде көруге болатын арнайы логотипі. Бұл логотип ең алғаш рет Air Jordan кроссовкларының үшінші үлгісінде бірақ шықты. Кроссовкалардың мәнді модельдері Jordan I Көбінесі бұл модельді Тинкера Хэтфилмен байланныса да, шын мәнінде Air Jordan I-ді Питер Мур ойлап тапқан. Ең алғаш рет 1985 жылы қызыл-қара түсте шыққан. Дэвид Стерн Майкл Джорданды осы кроссовкимен шыққан әр бір ойын үшін 5000 долларға айыппұл салды. Бірақ осыны Nike жарнама ретінде қолданып отырды. Майкл Джордан осы кездері де ҰБҚ-ның «рұқсат етілмеген» кроссовкаларды кие берді, ал Nike сатылымды бір жылда 800 миллионнан 4 миллиард долларға дейін ұлғайтты. Кейінірек, Nike кроссовкаларды басқа түсте де шығара бастады. Джордан осылай алғашқы маусымында ҰБҚ-ның жыл жаңа ойынщысы премиясын алды. Jordan II Air Jordan II - нің дизайның енді басқа адам — Брюс Килгор ойлап тапты. Jordan II моделі алдыңғы ға қарағанда жаңарақ болды. Кроссовкалар 1987 ден 1988 ге дейін шығарылды. Jordan V Air Jordan -ның бесінші моделі. Бес түрлі ерекшелігі бар: түссіз табаны, рефлекторлы тілшігі, бекітелі бау ұстаушы. Барлық Air Jordanдарға қарағанда ең танымал болып келеді. Jordan VIII 1993 жылы пайда болған Air Jordan VIII кроссовкаларында Майкл Джордан өзінің 20000 ұпайын, Chicago Bullsт ың құрамында жүріп ҰБТ-ның титулын үшінші рет жеңіп алды.Осыдан кейін Джордан мансабын доғарды. Сыртқы сілтемелер * [http://www.jumpman23.com/ «Jumpman» ресми сайты] * [http://www.nike.com/index.jhtml?l=nikestore,jordan Jordanның топтамасы NikeStore.com сайтында] * [http://www.sneakernews.com/air-jordan-brand-jordan/ Sneaker News — Air Jordan Тарихы ] Тағы қараңыз
Вильгельм Вейтлинг

Вейтлинг Вильгельм (05.10.1808 - 25.01.1871) ертедегі неміс жұмысшы қозғалысының қайраткері, теңгермелі комунизм деп аталған бағыт теоретиктерінің бірі, 1936 ж. Парижде "Әділетшілдер одағына" қосылды. 1841-43 ж. Швейцарияда теңгермелі коммунизсм идеяларын насихаттап, "Хильферуф дер дойчен югенд" атты журнал шығарды. "Үндестік пен бостандық кепілдері" кітабын К.Маркс неміс саяси әдебиетінің тамаша туындысы деп бағалады. 1846 ж. Брюссель коммунистік корреспонденттік комитет құрамына кірді, мұнда оның көзқарасының К.Маркс пен Ф.Энгльстің көзқарасына мүлде қайшы екндігі анықталды. Вейтлинг коммунистік қоғам орнату үшін революция қажет екенін мойындағанымен, коммунистік революцияны стихиялық процксс деп есептеді. Дереккөздер
Лемеши

Лемеши — Украинадағы Чернигов облысындағы Козелец ауданындағы ауыл. Тұрғындар саны - 627 адам (2001). Жер аумағы - 1,162 км². КОАТУУ коды: 7422085001. Билік Өзін-өзі басқару ұйымы — Лемешовск кеңесі. Пошта индексі: 17052, Чернигов облысы, Козелецк ауданы, Лемеши ауылы, Разумовских көшесі, 2а. Тел.: +380 (4646) 3-71-17. Галерея Дереккөздер Сыртқы сілтемелер * [http://w1.c1.rada.gov.ua/pls/z7502/A005?rf7571=40095 Жалпы ауыл туралы мәліметтер]
Август Вейсман

Август Вейсман (17.01.1834, Майндегі Франкфурт, - 05.11.1914, Фрейбург) - зоолог және эволюциялық ілім теоритигі. Неодарвинизмнің негіщін салушы. Оның еретектегі еңбектері ет ткані гистологиясын, жәндіктердің дамуын, т.б. зерттеуге арналған. 60 жылдардың аяғында Ч.Дарвин ілімін жақтап, оны ілгері дамытушылардың бірі болды. Ол тіршілік құбылыстарын зерттеуде материалистік көзқарасты қуаттап, витализм мен ламаркизмге қарсы шықты. Вейсманның организмнің жеке дамуы жөніндегі теориясының аздаған кемшіліктері болғанымен, негізінен қазіргі ғылыми түсініктерге толық сәкес келеді. Дереккөздер
Борис Владимирович Веймарн

Борис Владимирович Веймарн (08.11.1909 жыл, Севастополь) - кеңес сыншысы. РКФСР-дің еңбек сіңірген өнер қайракері. КСРО Көркем-сурет академиясының корреспондент-мүшесі. 1960 жылдан КОКП мүшесі. Кеңесжәне шетелдік Шығыс өнерін зерттеумен шұғылданады. Еңбектері Негізігі еңбектері: * "Орта Азия өнері", * "Өзбекістанның архитектуралық-сәндік өнері", * "Орал Таңсықбаев", * "Нұрмұхамбетов шығармасындағы әскери-теңіз флоты тақырыбы". Веймарн 6 томдық "Жалпы өнер тарихын" дайындауға редактор және автор ретінде қатысты. 1962 жылдан "Елдер мен дүние жүзі халықтарының өнері" энциклопедиясының редколлегия мүшесі. Дереккөздер
Карл Вейерштрасс

Вейерштарасс Карл Теодор Вильгельм (31.10.1815, Остенфель, - 19.02.1897, Берлин) - математик. Берлин университетінің профессоры. Вейрштрасстың зерттеулері негізінен математикалық анализге, аналитикалық функциялар теориясына, вариациалық есептеуге, дифференциялдық геометрияға және сызықтық алгебраға арналған. Ол аналитикалық функциялар теориясы бойынша комплекс айнымалылар теориясын дәрежелік қатарлар арқылы дәлелдеп, пропорционал сандар теориясының бір нұсқасын шығарды. Вейерштрасс математикалық анализді логикалық жағынан аса қатаң да дәл негіздеуге тырысып, оның принціптерін қарапайым арифметикалық ұғымға келтіруді, яғни математиканы арифметикаландыруды бастады. Дереккөздер
Серхио Габриель Мартинес

Серхио Габриель Мартинес (ис. Sergio Gabriel Martinez; 21 ақпан 1975 жыл, Авельянеда, Аргентина) — орта салмақ дәрежесінде өнер көрсететін аргентиналық кәсіпқой боксшы. Орта салмақтағы WBC және WBO тұжырымы бойынша экс-чемпион, WBC Гауһар белбеуінің иегері. 2012 жылы WBC тұжырымы бойынша чемпион атағын қайта иеленеді. Ең алғаш рет 1997 жылы желтоқсанда жартылай орта салмақта өнер көрсете бастады. Алғашында Аргентинада танымал емес боксшылармен төмен рейтингті кездесулер өткізіп жүрді. 2000 жылы тәжірбиелі мексикандық боксшы Антонио Маргаритодан нокаутпен жеңіліп қалады. Айқас екі боксшы үшін өте ауыр болады, бірақ Маргарито 4 раунда қарқынын үдетеді, ақыры 7-ші раундта рефери, техникалық нокаутпен мексикандық жеңді деп шешіп, айқасты тоқтатады. 2001 жылы жартылай орта салмақта Аргентина чемпионы атағын иемденеді. 2002 жылы 2 ақпанда тәжірбиелі боксшы Франсиско Антонио Мораны (34-3) жеңсе, 2003 жылы 21 маусымда Мартинес британдық Ричард Уильямсты жеңеді де IBO тұжырымы бойынша бірінші орта салмақта чемпион атанады. 2003 жылы қазанда IBO тұжырымының экс-чемпионы британдық Адриан Стоунды (33-4-2) жеңіп атағын қорғап қалады.
Атаракция

Атаракция (гр. ataraxia - сабырлылық) - жан тыныштығы және сабырлылық. Оған кейбір ежелгі грек философтарының пікірінше, дана адам ғана қол жеткізеді. Атаракцияға апаратын жол, Демокриттің, Эпикурдің, Лукрецийдің есептеуінше, дүниені тануда, үрейді жеңуде, мазасызданудан арылуда жатыр. Скептиктер (Пиррон және басқалар) Атаракцияға пайымдаудағы ұстамдылық пен қол жеткізіледі деп үйретті. Стоиктер болса өтіп жатқан оқиғаға, қуаныш пен қайғыға енжарлық ретіндегі апатия ілімді дамытты, жана этика өмірге тым сүлесоқ қараушылықты теріске шығарды және жеке адамның белсенді өмірлік позициясын мұрат деп қарады. Дереккөздер
Иосиф Вейдемейер

Иосиф Вейдемейер (1818-26.08.1866) - герман және американ жұмысшы қозғалысының қайраткері, К.Маркс пен Ф.Энгельстің жақын досы. 1847 ж. Комунистер одағы құрылған кезден бастап лның белсенді қайраткері болды. 1848-49 жылдардағы Революция кезінде Вестфалиядағы жұмысшы одақтары мен демократиялық қоғамдарды ұйымдастырушылардың бірі. Тұтқынға алыну қауіпі төнген соң 1851 ж. әуелі Швейцарияны, кейін АҚШ-ты паналап, бұл елдерде ғылыми коммунизм идеяларын таратуға күш салды. 50 жылдары Вейдемейер неміс эмигранттары құрған Американ жұмысшы одағының басшылығының құрамына кірді, Нью-Йорк коммунистер клубының және басқа жұмысшы ұйымдарының жұмысына белсене қатысты. АҚШ-тағы Азамат соғыстары кезінде сотүстіктегілер армиясының поковнигі атанды. АҚШ-та 1-Инетрнационал идеяларының таралуына көмектесті. Дереккөздер
Атомарлық факт

АТОМАРЛЫҚ ФАКТ - логикалық атомизмнің негізгі ұғымдарының бірі, ол құрамдас фактілерге бөлінбейтін, заттар мен ақылойдың қосылуынан тұратын фактіні көрсетеді. Атомарлық факт дегеніміз бір-біріне тәуелсіздік, демек бір Атомарлық фактінің өмір сүруінен (өмір сүрмеуінен екінші Атомарлық фактінің өмір сүруі, өмір сүрмеуі) туралы қорытынды жасауға болмайды. Сөйтіп, дүниенің өзара байланысы, бірлігі теріске шығарылады, ал таным процесі іс жүзінде Атомарлық фактіні сипаттаумен шектеледі. Бұл метафиз. ұғым сыртқы әлем құбылыстарына математикалық логикадағы маңызды роль атқаратын "атомарлық" (элементарлық) сөйлемдердің қасиеттерін көшіру нәтижесінде пайда болған. "Атомарлық факт" ұғымының мәні Махтың "дүние элементтерімен" төркіндес. Дереккөздер
Елена Вейгель

Елена Вейгель (12 мамыр 1900, Вена - 6 мамыр 1971, Берлин) - неміс актрисасы, театр қайракері, профессор. Өмірбаяны * Сахналық жолын 1918 ж. бастады. * 1923 жылдан бастап Берлиннің бірқатар театрында ойнады. * 1933 ж. өзінің жұбайы Бертольд Брехтпен бірге шетелге кетуге мәжбүр болды. * 1948 ж. ГДР-ге қайта оралып, Брехт екеуі "Берлинер ансамбль" театрын ұйымдастырды. Басты рольдері: Пелагея Власова, Әйдік апай, Тереза Каррар. Ойнайтын сахналық кейіпкерінің идеялық мәнін терең ашу, ішкі қызулық пен өткір мінезділік - оның актерлік өнерінің негізгі ерекшелігі. Марапаттары * ГДР ұлттық сыйлығының лауреаты (1949, 1953, 1960). Дереккөздер
Пейдж Турко

Пейдж Турко (ағыл. Paige Turco, туған. 17 мамыр 1965) — американдық актриса. Өмірі мен мансабы Джин Пейдж Турко Массачусетс штатындағы Спрингфилд қаласында дүниеге келіп жас шағын өткізген. Жас кезінде балет сабағын алып, балерина болуын көздеген. Бірақ кейін 1987 жылы Bay Path College бітіріп, «Направляющий свет» атты құнсыз операда дебютқа шыққан. 1989-1991 жылдар аралығында «Все мои дети» атты құнсыз операда ойнаған. Пейдж Турко әлемге көбінесе «Черепашки-ниндзя II: Секрет канистры» мен «Черепашки-ниндзя III» фильміндердегі ойнаған Эйприл О'Нил рөлімен әйгілі. Пейдж Турко «Шериф из преисподней», «Агентство», «Мужчины в большом городе» сияқты сериалдарда рөлдерге ие болған. «Полиция Нью-Йорка», «Нас пятеро» мен «Схватка» сериалдарында Турко әйгілі рөлдерді ойнаған. 2013 жылдан бастап Турко «100» атты американдық сериалының негізгі құрамасында түсіп жатыр. Жеке өмірі Пейдж Турко актер Джейсон О’Марамен некеде тұр. Ерлі зайыптыларда бір бала бар. Дереккөздер # [https://ru.wikipedia.org/wiki/%D0%A2%D1%83%D1%80%D0%BA%D0%BE,_%D0%9F%D0%B5%D0%B9%D0%B4%D0%B6 Пейдж Турко] # [http://www.imdb.com/name/nm0876958/ Пейдж Турко Internet Movie Database сайтында]
Батурин Пафнутий Сергеевич

Батурин Пафнутий Сергеевич (1740 - 1803 ж.) - орыс философ-ағартушысы. Батуриннің алғашқы философиялық еңбегі полемикалық сипатта жазылған. Онда мистик Л. де Сен-Мартеннің идеяларына сын тұрғысында талдау жасалады, соңғысы бұл идеяларды "Адасу мен ақиқат туралы, яки адамзаттың білімнің жалпылама негізіне үндеухаты" деген кітабында баяндаған болатын. Батурин еңбегі Сен-Мартеннің аталған кітабын идеялық қару еткен масондардың діни-мистикалық тұжырымдарын сынаған бірден-бір шығарма болды. Өз заманындағы жаратылыстанудың жетістіктеріне сүйене отырып, Батурин табиғат құбылыстарына материалистік түсінік берді, космологиядағы гелиоцентризм идеяларын, материяның сақталу және айналу заңын және танымның материалистік теориясын қорғап, бақылауға және тәжірибелік деректерге үлкен мән береді. Батурин мистиктердің "тең емес субстанциялар немесе нақты дүниенің" рухани негіздері туралы ілімін теріске шығарды. Батуриннің материализмі метафиз. сипат алып, деистік формада өрбіді (Деизм). Батурин ағартушылықты және жаратылыс ғылымдарын дамытуды, "жақсы" заңдар мен гуманизмді жақтады. Еңбектері: * "Адасу мен ақиқат туралы кітапты зерттеулер" (Тула, 1790); * "Аравляндар туралы қысқаша хикая" (1787) және тағыда басқа еңбектердің авторы. Дереккөздер
Томас Макдонелл

Томас Хантер Кэмпбелл Макдонелл (; 2 мамыр 1986 жыл, Нью-Йорк) — америкалық актёр, әлемге «100 » атты сериалында ойнаған Финн Коллинз рөлімен әйгілі. Өмірбаяны Макдонелл Нью-Йорктегі Манхэттенде балалық шағын өткізіп, Массачусетс штатындағы Андовер қаласында интернатта оқуын алды, Нью-Йорк университетінің түлегі. Оның анасы, Джоани — жазушы, ал әкесі Терри Макдонелл — «Sports Illustrated»-тің редакторы. Ағасы — жазушы Ник Макдонелл. Мансабы 2011 жылы Макдонелл «» атты жастар комедиясында Эйми Тигарденмен басты еркек рөл -— Джесси Ритчерді ойнаған. «» ситкомында Макдонелл шақырылған жұлдыз болып, Тесса Альтманның жігіті Скотт Страусты ойнаған. Томас гитарада ойнайды және «Moon» группасында солист. Дереккөздер
Мария Авгеропулос

Мария Авгеропулос (ағыл. Marie Avgeropoulos; туған. 17 мамыр 1986, Тандер-Бей) — ата-тегі грек, канадалық актриса. Өмірбаяны Авгеропулос Канаданың, Онтарио ауданының солтүстік батысындағы Тандер-Бей қаласында өмірге келген. Мария Онтарио ауданындағы «Confederation College» "теледидар трансляциясы" мамандығында оқып шықты. Кейін Канаданың театралдық студияларында алғашқы іс-тәжірибесін өткізген. Теледидарға алғаш Toyota Scion автомобильдің және Credit Unions of British Columbia банкінің жарнамаларындағы рөлдермен шыққан. Дереккөздер # [https://ru.wikipedia.org/wiki/%D0%90%D0%B2%D0%B3%D0%B5%D1%80%D0%BE%D0%BF%D1%83%D0%BB%D0%BE%D1%81,_%D0%9C%D0%B0%D1%80%D0%B8%D1%8F Мария Авгеропулос] # [http://www.imdb.com/name/nm2955595/ Мария Авгеропулос Internet Movie Database сайтында] # [http://twitter.com/iamAvgeropoulos Мария Авгеропулос твиттерде]
Хронос

Хронос – ежелгі грек мифологиясындағы және текосмогониядағы құдай. Орфалық теогонияда болады, Эфирді, Хаосты және Эребті туады. Орфизмда, Қартаймайтын Хроносты, тағы Геракл және Айдаһар. Мусейға арналған орфалық әнде айтылған. Сирскалық Ферекид бойынша, Хронос – үш алғаш жандардың бірі, өз дәнінен от шығарды. Әкесі Хор. Нұсқалардың бірінде, Хаос, Ең ежелгі кәрі затты шығарған - Уақыт. Эллиндар оны Хронос деп атаған. Енді барлығы уақыт ішінде болды, өйткені кеңістік енді туылуда болды. Хронос үш сұрапылды жасады – су, от және жел. Бірақ, бұның бәрі жер шыққаннан кейін. Кейін, Кроноспен шатастырылатын болды, өйткені аттары ұқсас. Мифалық космогония Орфалық космогонияда, Хронос Эфир мен Хаосты туып, олардан күміс жұмыртқа жасайды. Одан, ң бірінші құдай Фанет шықты. Фанет құдайлардың бірінші ұрпағын туды. Жеті кітаптың авторы Ферекид Сиросский, алғашқы үш құдайдың мәңгілігін мойындаған: Заса (Зевс – эфир), Хтония (хаос, жер асты тереңдігі) және Хронос (уақыт). Хроностың дәні құдайлардың бірінші ұрпағы шыққан түкпірде тығылған. Дереккөздер
Девон Бостик

Девон Бостик (ағыл. Devon Bostick; туған. 13 қараша 1991) — канадалық актёр. Өмірбаяны Девон Бостик Канадада өмірге келген. Оның әкесі, Джо Бостик- актер, ал анасы Стефани Горин - кастинг-директор. Алғашқы рөлін Девон Бостик «Тайны судебно-медицинской экспертизы» атты канадалық сериалда жеті жасында ойнаған. 2000-2005 «Призрачная команда», «Другой», «Земля мёртвых» фильмедрінде Бостик екінші пландағы рөлдерді ойнаған. 2008 жылы режисер Атом Эгоянның «Обожание» фильмі шықты. Бұнда Девон Бостик басты рөлді ойнап шықты. Дереккөздер # [https://ru.wikipedia.org/wiki/%D0%91%D0%BE%D1%81%D1%82%D0%B8%D0%BA,_%D0%94%D0%B5%D0%B2%D0%BE%D0%BD Девон Бостик] # [http://www.imdb.com/name/nm1256602/ Девон Бостик Internet Movie Database сайтында]
Лето

Лето – ежелгі грек мифологиясында – алып Кея және Феба алыптарының қызы, Зевстің әйелі. Гера үшін Зевс Летомен ажырасып кетті. Тағы оның зайып алындағы ғашығы. Аполлон мен Артемида егіздерінің анасы. Балалардың туылуы Зевс, оны бөденеге айналып кернеді. Летоға босанатын уақыт келгенде, қызғаншақ Гера Летоға қатты жер беріп қояды. Ең танымал нұсқасында, Гера оны бүкіл жер ғаламшарында аңдып жүрді. Тек Делос аралында ол Артемиданы туып, Артемиданың көмегімен Апаллонды туды. Нұсқа: Летоны Пифон іздеп келгенде, Зевстің бұйрығымен Борей Летоны делосқа апарды. Делоста Лето оливаны ұстап Артемида мен Апаллонды туды. Нұсқа: Лето жүзетін Делос аралынан көмек сұрады, осылай ол Гераның рұқсатысыз туды. Осы жасаған жақсылығы үшін Лето Делосты танымал етемін деді. Осылай, Делос Летоға балаларын тууға мүмкіндік берді. Бірақ, Гера Илифияға Летоға көмектеспе деп бұйрық береді. Лето босану толғағында қиналып жатырды: көптеген құдайлар оның жанында тұрып жаны ашыды. Егер құдйлар оған табынса, Илифия көмек етуге келісті. Нұсқалардың бірінде, Лето Артемиданы бірінші туып, бірден анасына Апаллонды тууға көметесті. Артемида мен Апаллонның сәтті туылуынан кейін Делос қозғалмайтын болды. Дереккөздер * Лето, в мифологии // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907. * Любкер Ф. Реальный словарь классических древностей. М., 2001. В 3 т. Т.2. С.259 * Мифы народов мира. М., 1991-92. В 2 т. Т.2. С.51-52
Бернал Джон Десмондт

БЕРНАЛ Джон Десмондт (1901 - 71) - ағылшын физигі және қоғам қайраткері, "Халықтар арасындағы бейбітшілікті нығайтқаны үшін" Халықар. лен. сыйл. иегері (1953). Лондон корольдық қоғамының (1937), бірқатар елдердің ғылыми академиялардың, оның ішінде бұрыңғы КСРО ғылым академиясының (1958) мүшесі. Бүкіл дүниежүзіндегі бейбітшілік кеңесінің атқарушы-президенті болды. Физ. биохим. кристаллография саласындағы зерттеулерінен басқа Бернал қаламынан жалпы ғылымның жетістіктерін қорытындылайтын, оның философиялық мәні мен адамзат тарихындағы ролін ашатын еңбектер туды. Ғылым тарихына талдау жасауға Бернал диалект, материализм тұрғысынан келеді. "Соғыссыз әлем" (1958) кітабы ғылым жеңістерін адам игілігі үшін бейбіт мақсатқа пайдалану перспективаларын суреттеді. Еңбектері * "Ғылымның әлеуметтік функциясы", 1939; * "Ғылым мен қоғам", 1953; * "Қоғам тарихындағы ғылым", 1954. Дереккөздер
Tata Group

Tata Group - Үнді трансұлттық Конгломераты-компаниясы, штаб-пәтері Мумбайда орналасқан. Нарықтық капиталдандыру және табыс бойынша Үндістанда ірі компаниялардың бірі. Компания байланыс және ақпараттық технологиялар, машина жасау, материалдар өндірісі, қызмет көрсету, энергетика, тұтыну тауарлары мен химиялық саласында жұмыс істейді. Tata Group 80-нен астам елдерінде жұмыс істейді. Оның құрамына сегіз бизнес салаларында 114 компания мен еншілестер кіреді. Tata Group 65,8%-ы қайырымдылық қорларына тиесілі. Басшылық Топтың аты оның құрылтайшысының, компанияның негізін қалаушы Джамседжи Татаның құрметіне аталған, әрдайым дерлік компанияны басқаруға оның отбасы мүшелері мен ұрпақтары ие болып келеді. Ағымдағы басқарма төрағасы, Раттан Тата, 1991 жылы көшбасшылыққа келді. Тану 2009 жылғы Reputation Institute жүргізген жылдық зерттеу нәтижесінде Tata Group әлемдегі ең биік беделі бар 11 компаниялар тізіміне кіргізілді.
Везер (өзен)

Географиялық орны Везер (өзен) - Германтиядағы өзен. Мюнденнен есептегенде ұзындығы 432 км, Верраның бастауынан санағанда 724 км. Алабы 46 мың км 2 Бастауы Мюнден қаласының тұсында Верра және Фульде өзендерінің қосылуынан құралады. Солтүстік теңізге құяды. Гидрологиясы Ені Мюнден тұсында 94 м, Бремен маңында 220 м, теңізге шығар жерінде 11 км-ден астам. Төменгі ағысында жылдық орташа су шығыны 300 м3/сек. Эльюа және Эмс өзендерімен Орта Германия каналы арқылы жалғасқан. Дереккөздер
Блох Эрнст

БЛОХ Эрнст (1885-1977) - неміс ұсақ бурж. философы. 1933 жылы Швейцарияға кетіп, 1938 жылдан АҚШ-та тұрды, 1948-61 жылдары ГДР-де жұмыс істеді. "Құрғақ қиял" (1918), "Томас Мюнцер төңкерістік дін ғылымын зерттеуші" (1921) және т. б. еңбектерінде философияның міндеті адамды алда тұрған мүмкіндіктерге қарай мүдделі ету, өйткені құрғақ қиял шындықты барлық жағынан жоққа шығаратын негізгі фактор деп есептеп, қиялға берілмеудің қажеттілігін атап көрсетті. "Үміт принциптері", атты негізгі шығармасында (1-3 т., 1954-59) үміт, мақсаткерлік, қайырымдылық принциптерін жетілдіру адамды барлық институциялық формалардан құтқарады, ерік әлеміне жеткізеді деген дәлелмен дүниені қиялды елестердің іргетасы мәніндегі үміт философиясы дейтінді ұсынды. Блох "үміт" деген ұғымға әлемге деген әмбебап, тарихтан тыс, таптан тыс қатынас деп қарады. Табиғатқа адам бойындағы қасиеттерді, психология мәнді таңа отырып, оны түйсіктің уақыттан тыс, бөгде болмысы деп түсінді. Блохтың тұжырымдауынша, ең соңында кез келген даму мен қозғалыс саябырлайды, қоғам қиялшыл мұратқа, абстрактілі түрде жетілуге келеді. Блох марксизмді эсхатологиямен біріктіруге талпынып, оны тұтас қамтитын қиял деп түсіндіруге әрекеттенді. Блох бойынша қиялды ойға берілу дегеніміз - дін туралы ойларды Құдайға құлшылық етудің өрісінен босату жолымен жаңғырту және оған диалект. атау сөздер мәнін беру. Блох адамгершілік туралы ілім жаңаша тұжырым беруге тырысқанымен, дерексіз адамгершілік ілім мен пацифизм поэзиясында қалып қойды. Дереккөздер
Дөңгелек элементтері

Дөңгелек - Жазықтың шеңбермен шектелген және центрі бар бөлігі. Элементтері Дөңгелек сигменті - хорда және доғамен шектелген жазықтық бөлігі. Дөңгелек секторы - екі радиус арасындағы дөңгелек бөлігі. Диаметр - шеңбердің немесе дөңгелектің ортасынан өтетін хорда(ең үлкен хорда). Хорда - математикада қисық сызықтың немесе беттің кез-келген екі нүктесін қосатын түзу сызықты кесінді. Радиус - шеңбердің центрімен кез-келген шеңбер бойындажатқан нүктені қосатын кесінді. Дереккөздер 7-9 сыныптарға арналған геометрия оқулығы, 71 бет, (И.М. Смирнова, В.А. Смирнов).
Колебаев Алексей Семенович

Колебаев Алексей Семенович(1914 жылы туған, Целининград облысы, Камышен селосы) - Қазақстан партия, кеңес қызметкері. 1940 жылдан КОКП мүшесі, Семей қаласындағы жұмысшы фокультетін (1934), Қазақ кен - металлургия институтын (1940) бітірді. 1940 - 43 жылы Оңтүстік Урал никель комбинатында шебер, ауысым бастығы, цех бастығының орынбасары. 1943 - 48 жылдары Орынбор облысының, Орск қалалық парития комитетінің бөлім меңгерушісі, Оңтүстік - Урал никель комбинатында, Орск - Халиловск металлургия комбинатында, 1952 - 55 жылдары "Алтайсвинецстрой" тресінде, В.И.Ленин атындағы Өскемен мырыш зауытында ауысым бастығы. 1955 - 65 жылдары Шығыс Қазақстан облыстық партия комитетінің бөлім меңгерушісі және оның хатшысы. 1965жылдан Қазақстан КП ОК-інің секретары және оның Бюро мүшесі, КОКП 24 - съезінің және Қазақстан КП 12, 13 - съездеріні делегаты, 7 - сайланған КСРО Жоғары кеңесінің, 6-8 сайланған Қазақ АКСР Жоғары кеңесінің депутаты. Қазан революциясы орденімен, 3 рет Еңбек Қызыл Ту ордендері және медальдармен марапатталған. Қолданылған әдебиет *Қазақ Совет Энциклопедиясы, Алматы 1974 жыл,5 том, бас редакторы М.Қ. Қаратаев, 491 бет
Болжамдық-дедуктивтік әдіс

БОЛЖАМДЫҚ-ДЕДУКТИВТІК ӘДІС - методол. әдістердің жүйесі, бұл жүйе кейбір дәлелдерді болжам ретінде ұсынады және осы болжамдарды басқа да бізде бар білімдермен біріктіре отырып, одан салдарларды шығарады және оларды деректермен салыстыра қарайды. Бастапқы болжамды салыстыру негізінде бағалау өте күрделі және көп сатылы сипатта болады, өйткені болжамды жеткілікті түрде ұзақ тексеру әрекеті оның дәлелін табуға немесе жоққа шығаруға апаруы мүмкін. Дереккөздер
Болжамдық - дедуктивтік теория

БОЛЖАМДЫҚ - ДЕДУКТИВТІК ТЕОРИЯ - жаратылыстану ілімін логикалық ұйымдастыру формаларының бірі. Болжамдық - дедуктивтік теория ұғымы математикалық методологияда қалыптасқаны сияқты, дедуктивтік немесе аксиомалық теорияның тұжырымды ұғымы болады, мұнда тәжірибе мен бақылауға сүйенетін жаратылыстану ілімінің ерекше проблемалары ескеріледі. Жалпы дедуктивтік жүйеге қойылатын талаптардан басқа Болжамдық - дедуктивтік теория ұғымы теория ережелеріне эмпирикалық бақылауды қамтамасыз ететін эмпирикалық талдау жасау мүмкіндігін шамалайды. Қазіргі кезде ғылым методологиясында Болжамдық - дедуктивтік теорияның шектелулілігі айтылып жүр, өйткені ол өзінің дәстүрлі түрінде ғылыми-теориялық білім құрылымының күрделілігін айқындауға мүмкіндігі жоқ және ол даму процесінен тыс статикада қаралады. Дереккөздер
Бонавентура

БОНАВЕНТУРА (Джованни Фиданца) (1221-74) - итальяндық схоласы, Париж университетінде оқыды, кейіннен сонда проф., 1257 жылдан Францискан орденінің басшысы. Католиктік шіркеу ұстаздарының бірі. Аристотелизм мен христиан теологиясын біріктіруге талаптанған өз замандасы Фома Аквинскийдің іліміне қарама-қарсы (Томизм) августиндік теологияны қолдады (Августин). Бонавентура Құдай нұрымен салыстырғанда, тіпті оны ең биік шыңы - Аристотель ілімімен қоса алғанда да қаранғылық деп есептеді. Ақиқат - христианның береке ретінде алатын нұр сәулесінің шапағатымен келеді. Ақиқатты тану шарты - тақуалық пен дұға қылу. Универсалдық туралы пікірсайыста реализм позициясында болды. (Орта ғасыр реализм). Бонавентура - католиктік ортодокс туын ұстап, Р. Бэконды қудалады. Дереккөздер
Колесов Федор Иванович

Колесов Федор Иванович (20.5.1891, Орал, - 29.7.1940,Мәскеу) - Кеңес мемлекет және партия қайраткері. Түркістанда Кеңес өкіметін орнату жолында күрес ұйымдастырушыларының бірі. 1917 жылдан Компартия мүшесі. 1911 жылдан Орынбор темір жолында жұмыс істеді, темір жолшылардың тораптық кәсіподақ комитетінің председателі болды. 1917 жылы қыркүйекте большевиктерден Ташкент Кеңесі аткомының мүшелігіне сайланды, жұмысшылардың жаппай ереуілін ұйымдастырушылардың бірі. Кеңестердің бүкіл ресейлік 2 - съезінің делегаты, БОАК мүшесі 1917 жылы қарашада Түркістан Кеңестерінің 3 өлкелік съезінде Түркістан халкомсовының председателі болып сайланды. РК (б) П Түркістан өлкелік комитетеінің мүшесі. РК (б) П 8 - съезінің делегаты. 1918 - 20 жылы Қызыл Армияның саяси комиссары ретінде Азамат соғысына белсене қатысты. 1923 - 28 жылдары Қиыр Шығыс Халық шаруашылық Жоғарғы Кеңесінің председателі, Қиыр Шығыс ревкомының, Гомель губерниясының атком мүшесі. 1929 - 33 жылы Мәскеу архитектура институтында және Архитектура академиясының аспирантурасында оқыды. 1933 - 36 жылдары Моссовет жоспарлау бөлімінде және Мәскеудің Пролетар ауданың архитекторы болып істеді. 1936 жылы пенсияға шықты. Қолданылған әдебиет *Қазақ Совет Энциклопедиясы, Алматы 1974 жыл,5 том, бас редакторы М.Қ. Қаратаев, 495 бет
Жюль валлес

Валлес (Valles) Жюль(11 маусым 1832-14 ақпан 1885)-француз саяси қайраткері,жазушы,Екінші империя кезінде бонапартизмге қарсы шықты. I Интернационалдың және Париж Коммунасының (1871) мүшесі болды.1871 жылы 18 наурыздағы көтеріліске қатысты.Коммуна құрылғаннан кейін Англияға кетіп,1880 жылы кешірім берілген соң Францияға қайта оралды. Туындылары Көптеген әдеби шығармаларының ішіндегі таңдаулысы "Жак Вэнтра" атты өмірбаяндық трилогия.Ол Париж Коммунасының алғашқы кезеңі мен тарихына арналған.Памфлеттерінде финанс шонжарларын әшкерелеп,дүниені әлеуметтік жолмен қайта құруды талап етті, очерктеріндеинтеллигенцияның ауыр жағдайы мен шаруалардың ақсүйектерге қарсы күресін жазды. ‟Лондон көшесі” атты очерктер жинағы мен ‟Бюзанстағы аштық” романында Валлес жұмысшы табының тарихи рөлін түсінуге жақындады. 1860 жылдың аяғында ‟Рю”,‟Пепль” деген демокр. газеттер шығарып тұрды.1870 жылы 4 қыркүйектегі революциядан кейін ‟Кри дю пепль” газетінің негізін қалады.Коммуна кезінде оны қайта шығарды. Дереккөздер .
Боэций

БОЭЦИЙ , дәлірек айтқанда Аниций Манлий Северин (480-524) - Теодорих жазалап өлтірген бертінгі Рим философы, неоплатонизмнің формальды өкілі. Іс жүзінде оның философиясына үлкен эклектизм тән болды. Боэций дәл ғылымдарға бейімділік көрсетіп, моральдық көзқарасында стоицизмді байқатты. Боэций Аристотельдің логикалық шығармаларын, сондай-ақ, Порфирийдің "Арестотельдің категориясына кіріспесін" аударды. Сонымен қатар Боэций Евклидті, Никомахтың "Арифметика негіздерін" де тәржімеледі. Ол грек музыкасының мұқият пысықталған теориясына сүйеніп, музыка туралы трактат жазды. Боэцийдің негізгі философиялық шығ.-стоиктік сарындағы "Философиялық жұбаныш". Оның Аристотельден тәржімалаған кейбір аудармалары жалған делініп жүр. Дереккөздер
Дуглас Бут

Дуглас Джон Бут (ағылшын. Douglas John Booth, 9 шілде 1992, Лондон, Ұлыбритания) — британдық актер. «Переживая за Боя» фильмінде Боя Джорджтың рөлін сомдағаннан кейін танымал болды. Өмірбаяны Дуглас Бут Лондон қаласының жергілікті адамы. Әкесі – британдық, анасы – испандық. «Севенокс» мектебінде білім алған. Театрда ойнаған. 2013 жылы «Ромео мен Джульетта» фильмінде, басты рөлдерде Ромео болып ойнады. «Үлкен үміт» фильмінде түсіп, Пиптің рөлін ойнады. Сол арқылы қыздардың жүрегін жаулап алды. Дуглас «Burberry» лейблінің көптеген жарнамаларына қатысқан. Тағы да «Грация» колективінің мүшелері: Олеся Иванова, Иванова Мария және Лили Дональдсонмен бірге жарнамаға түскен.
Линдси Морган

Линдси Морган (ағыл. Lindsey Morgan) — американдық теледидар актриса. Әлемге көбінесе ABC «Главный госпиталь» (2012-2013) құнсыз операсында ойнаған Кристин Дэвис рөлімен әйгілі. 2013 жылы Кристина кері рөлі үшін Морган "Эмми" сыйлығына номинацияланған. Өмірбаяны Морган Техас штатындағы Хьюстон қаласында өмірге келген. Кейін Лос-Анджелес теледидар мансапын бастау үшін көшкен. Морган «Как я встретил вашу маму», «Счастливый конец» сияқты сериалдарда ойнаған. 2013 жылы Линдси The CW «100» сериалының бірінші сезонында екінші пландық рөлге ие болды. Екінші сезоннан бастап сериалдың басты құрамасына дейін көтерілді. Дереккөздер # [https://ru.wikipedia.org/wiki/%D0%9C%D0%BE%D1%80%D0%B3%D0%B0%D0%BD,_%D0%9B%D0%B8%D0%BD%D0%B4%D1%81%D0%B8 Линдси Морган] # [http://www.imdb.com/name/nm4289392/ Линдси Морган Internet Movie Database сайтында]
Коллегиялар

Коллегиялар - 18 ғасырдағы Ресейдегі мемлекет басқарудың жеке салаларын қамтитын орталық мекемелер. Мемлекет басқару ісін бір орталыққа бағындыру және ведомстволардың міндеттерін айқындау мақсатымен Петр I үкіметі енгізген. 1717 - 21 жылы 12 коллегиялардың штаттары белгіленіп, президенттері тағайыналады. (Сыртқы істер коллегиясы, Әскери коллегия, Адмиралтейство коллегиясы т.б.). Коллегиялар император мен Сенатқа бағынды. Кейбір коллегиялардың жергілікті мекемелері де болды. 1722 - 27 және 1764 - 86 жылдары Украинаны басқаратын Малороссия коллегиясы жұмыс істеді. 1726 жылы Экономика коллегиясы, 1725 жылы Юстиция коллегиясы. Лифляндия, Эстляндия, Финляндия істері жөніндегі т.б. колегиялар құрылды. Петр I-нің мұрагерлері тұсында кейбір коллегиялар таратылды. 1763 жылы Медицина коллегиясы құрылды. 18 ғасырдың 70 - 80 жылдарында губериялық реформалар жүргізілуіне байланысты тағы брнеше коллегиялар эойылды. Кейбір коллегиялар 19 ғасырдың басында министрліктер ұйымдасқанға дейін өмір сүрді. Қолданылған әдебиет * Қазақ Совет Энциклопедиясы, Алматы 1974 жыл,5 том, бас редакторы М.Қ. Қаратаев, 496 бет
M&M's

M&M's («эм-энд-эмс» деп айтылады) — Mars LLC фирмасында шығарылатын атақты шоколадты кәмпит. Олар алғашында 1941 жылы АҚШ-та шығарылды және қазір 100-ден астам елдерде сатылады. Қысқартылған сөз M&M’s Mars & Murrie’s деген мағынаны білдіреді. Бұлар компанияның негізін салушылардың тегі болып табылады. Кәмпиттердің түсі әртүрлі және сауда таңбасының бірегейлігін көрсету үшін кәмпиттің әрқайсысы "М" деген әріппен таңбаланған. Оның бірнеше дәмі бар. Тарихы 1941 жылы 3 наурыз - M&M’s-тің шығуы. 1950 жылы - кәмпитке қара түсті «M» әріпі жазылды. 1954 жылы - кәмпитке ақ түсті «M» әріпі жазылды. M&M’s жержаңғақ дәмімен шықты. Кейіпкерлері Сары - ақымақ. Жержаңғақ дәмімен жарнамаға түседі . Қызыл - арсыз, қысқа бойлы, бірақ ақылды. Сүтті шоколадты кәмпитті жарнамалайды. Жасыл - жалғыз қыз. Кәмпиттің жалбыз дәмін жарнамалайды. Қызыл-сары - толығырақ. Жарнамада орман жаңғағымен шығады. Көк - өзімшіл, сондықтан, қара көзілдірік киеді. Кәмпиттің бадам дәмін жарнамалайды. Шоколад - өзін жоғары қоятын кейіпкер. Бірақ ол ыстыққа шыдай алмай еріп кетеді. Сонымен қатар 1996 жылы жарнамалардың бірінде кездеседі. Сұр - жеңілдетілген бағамен сатылатын кәмпиттерді жарнамалады. Қоңыр - Ms. Brown кәмпиттердің сауда өкілі. Күлгін - қыздарға арналған кәмпиттерді жарнамалайды. Дереккөздер